Þingræður haldnar á Alþingi Íslendinga

Forseti (SB) : Ég vil vekja athygli hv. þm. Snæf. á því, að atkvgr. um brtt. hans við málið var frestað vegna fjarveru hans í gær, og spyr ég hann nú, hvort hann vilji taka till. upp.



Herra forseti. Með brtt. minni fer ég fram á, að Alþ. heimili ríkisstj. að hafa makaskipti á jörðinni Klettakoti, sem er eign ríkisins, og jörðinni Straumi, sem Edilon Guðmundsson, bóndi í Stóra-Langadal, er eigandi að Klettakot er tvíbýlisjörð, og ábúandinn, Sverrir Guðmundsson, hefur stóra fjölskyldu, 9 manns, sem hann sér eigi fram á, að framfleytzt geti á svo lítilli jörð. Hins vegar á hann kost á að fá Straum, ef þessi heimild verður samþ. Straumur er bæði betri og stærri jörð, en þar er lítið timburhús. Er ábúandinn fluttur suður í Borgarfjörð, og er jörðin nú í eyði. Ég hef talað við fulltrúa í stjórnarráðinu um þetta, og held ég, að hann sé málinu hlynntur, - að jörðin komist í ábúð. Vil ég því eindregið fara þess á leit við hv. þd., að hún samþykki þessa heimild.

Frsm. (Bjarni Ásgeirsson) : Þetta mál hefur eigi legið fyrir landbn., og get ég því eigi talað fyrir hönd hennar, og sízt af öllu mæli ég með samþykkt heimildarinnar. En eftir því sem mér skildist, er hér um meira að ræða en makaskipti, þó að þarna sé um kaup ríkisins að ræða, því að þurfa mun að gefa allmikið fé á milli. Það má vera, að hagkvæmt yrði að ýmsu leyti að koma á skiptum. En ég tel rétt, að málið færi fyrst gegnum landbrn. Venjan er sú, að komið hafa álitsgerðir frá ráðuneytinu um sölu þeirra jarða, sem fallizt hefur verið á á Alþ., að seldar yrðu. Vildi ég leggja til, að þetta mál færi sömu leið, þannig að upplýsingar og tillögur kæmu frá hæstv. ríkisstj. Hér er eigi um makaskipti að ræða, heldur hrein og bein kaup. Get ég ekki mælt með þessu f. h. landbn. og eigi borið fram álít hennar, en vildi segja þetta frá mér sjálfum.



Herra forseti. Ég er hissa á afstöðu hv. þm. Mýr. í sambandi við þessa brtt. mína. Eins og ég tók fram, er eigi annað framundan fyrir ábúanda Klettakots, vegna þess hve jörðin er rýr, en verða að fara af henni og flytjast í kauptún. Sé markmið þetta hjá ráðandi mönnum í landbúnaðarmálum, að menn hætti að búa, þá er rétt stefnt. En ég hefði haldið, að reynt yrði að styðja að því, að þeir, sem hanga við búskap, yrðu kyrrir, og yrði hægt að létta undir með þeim með skiptum, þá væri þetta sjálfsagt. Klettakot er næsta jörð fyrir framan Stóra-Langadal. Ábúandinn í Stóra-Langadal á Straum. Er áríðandi, að Klettakot leggist undir Stóra-Langadal, og menn vilja, að skipti fari fram á þessum jörðum. Vil ég því mæla með því, að málið nái fram að ganga, og vil biðja hv. landbn. að taka það til athugunar. Hreppsnefnd Skógarstrandarhrepps er þessa máls mjög hvetjandi. Ég hef átt tal við oddvita hreppsins, Vilhjálm bónda á Narfeyri, og hann segir, að hreppsnefndin sé því öll fylgjandi. Það er rétt, að þetta hefur smávægilegan kostnað í för með sér fyrir ríkissjóð, því að landverð jarðarinnar Straums er bæði hærra, og þar er lítið timburhús. Þó var jörðin fyrir tveim árum seld fyrir 20 þús. kr., svo að eigi getur verið um alvarlega fjárhæð að ræða. Vil ég m. ö. o. vonast til þess, að hv. þd. samþykki þessa till. mína.



Herra forseti. Ég vil segja það í sambandi við orð hv. síðasta ræðumanns, að hér er eigi um það að ræða, hvort menn vilji búa í sveit eða ekki, heldur hitt, hvort rétt sé, að ríkið kaupi eða selji þessar jarðir. Menn vilja segja, að kaupi ríkið ekki þessa jörð, þá sé ekki hægt að búa þar. Engin rök hafa heldur verið færð fyrir því á þessum fundi, hvort rétt sé að kaupa jörðina. Málið verður að liggja ljóst fyrir. Er ég ekki á móti því, síður en svo, að frestað verði að taka ákvörðun um málið og beðið sé eftir álitsgerð frá landbrn. Ég hvorki vil né get mælt með málinu fyrir hönd landbn.



Herra forseti. Hér er aðeins um heimild að ræða, sem Alþ. veiti stj. Ég geri ráð fyrir því, að þingið beri svo mikið traust til hæstv. ríkisstj., að hún geri eigi neitt, sem óeðlilegt má þykja í sambandi við makaskipti. Ég held, að engin ástæða sé til að óttast, þó að hæstv. ríkisstj. sé gefin heimild að láta slík skipti fara fram.



Herra forseti. Mér skildist, að hv. þm. Snæf. (SÁ) sé áhugamál, að hv. d. samþykki þessa brtt. hans, er hér liggur fyrir. Er sízt að því að finna, því að vegna þess mun hann hafa borið till. fram. En mér finnst, að hv. þdm. eigi rétt á að fá vitneskju um, hvað þeir eru að greiða atkv. um. Hv. þm. hefur litlar upplýsingar gefið varðandi þessar jarðir. Vil ég nú skjóta því til hv. þdm. og hæstv. forseta, að mér skilst, þar eð málið er nú í seinni d. og þetta er 3. umr. þess, að nægur tími muni vinnast til að fá málið upplýst. Vil ég skjóta því til þingmanna, hvort eigi sé hyggilegt að fresta meðferð málsins nú, svo að landbn. og öðrum hv. þm. gefist betri kostur á að vita, hvernig því sé háttað með þessar jarðeignir. Eigi ég að greiða atkv. á þessari stundu um málið, veit ég ekki hvorum megin ég ætti að falla, mundi helzt láta málið afskiptalaust, og þó er það jafnan ekki æskilegasta afstaðan í máli.



Herra forseti. Það væri æskilegt að fresta málinu nú, því að n. hefur eigi athugað það, því að ástæðan til að fella brtt. er eigi svo skilyrðislaus.

Forseti (SB) : Mér skilst, að samkomulag sé á milli hv. flm. brtt. á þskj. 621 og hv. landbn. um, að umr. verði frestað að sinni, svo að n. gefist kostur á að athuga till.

Frsm. (Finnur Jónsson) : Herra forseti. Þessu máli var vísað til sjútvn. í gær. N. er þegar búin að semja nál., þar sem hún mælir með því, að málið nái fram að ganga. Tími hefur eigi enn unnizt til að fá það prentað, en það mun liggja fyrir við 3. umr. Um landshöfn í Keflavíkur- og Njarðvíkurhreppum gilda sérstök l. frá 1946, þar sem ákveðið er að veita heimild til að taka 10 millj. kr. lán til hafnargerðarinnar. Hún hefur verið notuð að fullu, en verkinu er eigi lokið enn. Í þessu frv. er farið fram á að hækka heimildina í 15 millj. kr., og mælir n. með því. Þess má geta, að um aðrar hafnir gilda almenn l., og er þar engin hámarksupphæð tilgreind. Hins vegar skiptir öðru máli um þessar framkvæmdir, en hinar almennu hafnir. Mæli ég með því, að frv. verði vísað til 3. umr. Mun nál. þá liggja fyrir prentað.

Frsm. minni hl. (Jónas Árnason) [Í handrit innanþingsskrifara vantar upphaf ræðunnar og að því er virðist frumræðu frsm. meiri hl. (PÞ).]: Einn daginn er aðalfrétt blaðsins svo hljóðandi: „í mörgum af verstu vistarverum, sem fólk í Reykjavík verður að sætta sig við og að áliti allra dómbærra manna eru heilsuspillandi hverjum sem er, búa fjölmargir, sem læknar hafa sérstaklega lagt bann við, að mættu dvelja í vondum húsakynnum, heilsufars síns vegna. Margs konar heilsubrestir þjá þetta fólk, -sumt nýútskrifað frá Vífilsstöðum og Reykjalundi, og þarf um fram allt að njóta góðra skilyrða, á meðan það er að venjast eðlilegu starfslífi á nýjan leik.“ Heimildir að fregn þessari segist blaðið hafa frá stjórn Leigjendafélagsins og leggur mikið upp úr áliti hennar, og er sú afstaða næsta ólík þeirri, sem hv. þm. þessa hv. blaðs hafa upp tekið nú nýlega, þegar stjórn þessa sama félags sendi þeim bréf út af frv. þeirra um breyt. á húsaleigulöggjöfinni. En það er önnur saga. Þessi vitnisburður er ekki fögur mynd, en ástandið hefur í þessu efni ekki breytzt til batnaðar, er rannsökuð eru hanabjálkaloft og djúpir og dimmir kjallarar. Frams.flokkurinn opinberaði mikinn umbótahug með pennum blaðamanna sinna fyrir kosningar. Aðalblað flokksins talaði mikið um það, að nauðsyn bæri til að rannsaka og gera skýrslur um óhæft húsnæði í bænum og hefja að því loknu skipulagðar byggingarframkvæmdir til útrýmingar heilsuspillandi húsnæði. Með samþykkt þessa frv. mundu þm. Framsfl. styðja raunhæfar aðgerðir í því hjartans máli þeirra, sem þetta mál var fyrir kosningar. Hinn 4. jan. sendi maður nokkur bréf til blaðs framsóknarmanna, sem birt var af mikilli samúð og fjallar um það, „hvaða áhrif þetta eilífa húsnæðisbasl og dvöl í algerlega óhæfum vistarverum hefur á okkur öll. Börnin eru sífellt lasin“, segir hann, „en við hjónin þreytt og leið og beygð af erfiðleikum og mótlæti.“ Bréfritarinn talar um það mikla „sálarnið“, sem „lagt er á þá, sem dæmdir eru til þess að búa ár eftir ár við þessi ósköp, þótt ekki sé rætt um líkamlega heilsu.“ Fjórum dögum síðar segir blaðið orðrétt: „Hin hræðilega aðbúð í bragga- og fátækrahverfum bæjarins sviptir fólkið trú á lífið og framtíðina og hlýtur óhjákvæmilega að skilja eftir geigvænleg för í þjóðlífinu, ef ekki verður tekið í taumana og ráðin bót á ófremdarástandinu.“ Síðan segir frá því, að á liðnu hausti bjuggu 1666 manns, þar af 419 börn, í bröggum og öðru húsnæði af því tagi, sem teljast verður með öllu óviðunandi. Þessu næst talar blaðið um nauðsyn þess, að hafin verði af opinberri hálfu sókn að því að sjá öllum Reykvíkingum fyrir viðunandi húsnæði á næstu missirum. Enn talar blaðið um bölvun húsnæðisleysisins, sem þúsundir manna, þ. á m. þúsundir barnafjölskyldna, eiga við að búa. „Það hefur reynt að sýna fram á, hvaða afleiðingar það hlyti að hafa fyrir mannfélagið, ef stór hluti af börnum bæjarins eiga í framtíðinni, eins og verið hefur nú um skeið. að alast upp við slíka kosti. Þær afleiðingar hljóta að vera andlegar og líkamlegar og höfuðstað landsins og þjóðinni allri býsna dýrar. Það hefur verið sýnt fram á, hvernig þrekminna fólkið gefst upp í hinni vonlausu baráttu, þegar samfélagið vill ekki eða hirðir ekki um að veita því liðsinni til þess að losna úr utangarðsvist í alls konar hrófum, sem eru eins fjarri því að vera mannabústaðir og skútar uppi á fjöllum. Það hefur sýnt fram á, hversu ægilegt ástand hlýtur að skapast jafnskjótt og bóla tekur á verulegu atvinnuleysi. Og það hefur sýnt fram á, hvernig menn, sem raunverulega eru sjúklingar og ekkert annað, eru settir gersamlega á guð og gaddinn, í stað þess að búa þeim sjúkrahúsvist, þar sem þeir gætu unnið fyrir sér á sómasamlegan hátt, náð heilsu og orðið á ný nýtir menn í þjóðfélaginu.“ Þá er í blaðinu að finna tilkynningu um það, að Framsfl. berjist fyrir alhliða umbótum í kaupstöðum landsins, og segir orðrétt: „Hann hefur einsett sér að brjóta niður ofurvald fjárplógsmannanna og uppræta spillinguna í þjóðfélaginu og gera eymdina og ranglætið útlægt. Vilji nógu margir kjósendur veita honum brautargengi, skapast ný viðhorf.“ Ráðið er m. ö. o. að kjósa Framsóknarflokkinn. Þessi vitnisburður, sem blað Framsfl. gefur um ástand og horfur í húsnæðismálum í Rvík, er ekki fagur. En ástandið hefur ekki breytzt til batnaðar frá því, að framsóknarmenn rannsökuðu kjallarana, hanabjálkaloftin og braggana, þar sem barnafjölskyldur bjuggu. Framsókn opinberaði mikinn umbótahug með pennum blaðamanna sinna. Aðalblað þeirra, Tíminn, taldi vænlegt, að hafizt yrði handa og gerðar skýrslur yfir allt heilsuspillandi húsnæði í bænum, og að því loknu yrðu hafnar skipulagðar byggingarframkvæmdir til þess að bæta úr ástandinu og útrýma heilsuspillandi húsnæði. Með samþykkt þessa frv., sem hér liggur fyrir, mundu hv. þm. Framsfl. stuðla að raunhæfum aðgerðum í þessum efnum, sem þeim lá svo mjög á hjarta í afstöðnum kosningum. Það má því teljast allundarleg breytni, er þm. flokksins rétta Sjálfstfl. hönd í afstöðu sinni til þessa frv. og leggja til, að málið verði afgr. með rökstuddri dagskrá. Þetta eru snögg umskipti hjá þeim mönnum, sem töluðu um hræðilega aðbúð fólksins í kjöllurum og á hanabjálkaloftum, þar sem fólkið missir smám saman trú á lífið og framtíðina. Og nú er verið að samþ. hér á hv. Alþingi með einni rökstuddri dagskrá, að Íslendingar hafi ekki efni á því að byggja upp menningarþjóðfélag.



Herra forseti. Ég vil leyfa mér að þakka hv. minni hl. fyrir góðar undirtektir í þessu máli, sbr. málflutning þeirra flokka í janúar s. l. Hins vegar hefur nú orðið sú raunin á, eins og kom fram í ræðu hv. þm. A-Sk., að þær öldur, sem risu í janúar, hefur nú lægt. Ég verð að segja, að mig undrar afstaða Framsfl. til þessa máls. Að vísu veit ég ekki, hversu hv. þm. A-Sk. er kunnugur í braggahverfum Reykjavíkur, en ég veit, að þessi hv. þm. les blað sitt, Tímann, og eftir skrif þess blaðs fyrir síðustu bæjarstjórnarkosningar í Rvík þarf ekki að lýsa því ástandi fyrir þessum hv. þm., sem þar ríkir. Nú tala fulltrúar stjórnarflokkanna um það, að þjóðin hafi ekki efni á því að útrýma heilsuspillandi húsnæði í Reykjavík. En var fjárhagsástandið eitthvað betra í desember s. l. og í janúarmánuði, en nú? Þá virtist þessum mönnum, að allir vegir væru færir í þessum efnum, en nú hefur þjóðin ekki efni á því að búa í heilbrigðu og mannsæmandi húsnæði. Ég skal ekki fjölyrða um þetta frv. Stjórnarliðið mun sjá fyrir afgreiðslu þess. Hins vegar vildi ég minna á það, að orð dagblaðsins Tímans eru enn í fullu gildi varðandi aðbúð fólks í Reykjavík og víðar.



Herra forseti. Mér þykir hlýða að gera grein fyrir atkv. mínu varðandi þetta frv. Þetta mál á sér nokkra forsögu. Árið 1946 voru sett af Alþingi merk lög um byggingu íbúðarhúsnæðis, og 1. kafli þessarar löggjafar fjallaði um styrkveitingar til sveitar- og bæjarfélaga til byggingar íbúðarhúsnæðis. Nú var svo komið árið 1948, að svo var ástatt um fjárhag ríkissjóðs, að ríkið gat ekki uppfyllt skuldbindingar sínar. Nú má hins vegar gera ráð fyrir, að hæstv. ríkisstj. sjái sér fært að framkvæma þessi lög, eftir því sem marka má af meðferð mála, þegar gengislækkunarlöggjöfin var sett. Þótt hv. 5. þm. Reykv. hafi verið með napuryrði í garð Alþfl., þá hefur Alþfl. fyrir löngu síðan haft forustu um raunhæfar aðgerðir til úrbóta í húsnæðismálunum. Það má vera, og ég efa það ekki, að eitthvað sé til í því, sem fram kemur í ummælum Tímans, en ég minnist einnig þess, að þetta sama blað talaði um það, að ég sem forsætisráðherra í fyrrv. samsteypustjórn hafi gert of lítið í húsnæðismálunum. Nú hefur Framsfl. fengið félmrh. úr sínum hópi, og ég stend ekki gegn því, að hann stígi feti framar, en ég gat. Og ég vil ekki heldur hindra Sósfl. í þeim áhuga, sem hann vill sýna þessum málum, og mun því greiða atkv. með frv. Mér er og mjög umhugað um það, að lögin frá 1946 verði notuð í sem ríkustum mæli, en nú geta þessir tveir flokkar fengið tækifæri til þess að betrumbæta, ef ekki er hér um að ræða vindbelging einn.

Frsm. meiri hl. (Páll Þorsteinsson) : Herra forseti. Það má vera, að það sé ekki nema eðlilegt, að hv. 8. landsk. ætlist til meira af núverandi hæstv. félmrh. en hann gerði af sér sjálfu.m, er hann var við það starf. Þetta munum við þm. skilja. Hv. frsm. minni hl. eru báðir blaðamenn, enda er þeim hugleikið áð byggja skoðanir sínar á því, sem blöðin segja. Ég óska þessum mönnum til hamingju með það, að þeir virðast vera farnir að lesa dagblaðið Tímann. Það blað mun verða þeim hollt leiðarljós. Annars virtust mér ræður þeirra vera helzt til utangátta. Mér skilst, að hér sé um það að ræða að skera úr um það, hvernig eigi að byggja ábúðarhúsnæði og hvernig eigi ekki að undirbúa slíkar framkvæmdir. Þetta frv. fjallar um einn kafla í stórum lagabálki: Þótt 3. kafli þessara laga sé að takmörkuðu leyti í gildi sem stendur, eru aðrir kaflar þeirra í fullu gildi. Hér er því ekki um það að ræða, hvort eigi að leyfa að byggja eða banna með öllu. Nú höfðu hv. sósíalistar í fyrsta skipti ráðherra í ríkisstj. 1944, og flokkur hv. 8. landsk. átti einnig fulltrúa í þeirri ríkisstj. Þessir tveir flokkar höfðu 4 af 6 ráðherrum. Þá var svo ástatt í landinu, að fjármagn var nóg fyrir hendi og lánsfé fékkst þá með lágum vöxtum. Þá átti þjóðin um 600 millj. kr. í erlendum gjaldeyri. Þá virtust því hæg heimatökin fyrir þá ríkisstjórn, og nú vildi ég mega spyrja: Hversu miklu fé var þá varið til þess að byggja yfir þetta fólk, sem búið hefur og býr í bröggum og öðru heilsuspillandi húsnæði? Flm. þessa frv. taka svo djúpt í árinni um bágindi þessa fólks, að það verði að dveljast í vosklæðum á heimilum sínum. Ef þetta er rétt, að dæmi sé um slíkt, þá vil ég bjóða hv. þm. bandalag um það, hvort ekki mætti takast að finna húsnæði fyrir þessar fjölskyldur, sem væri það gott, að ekki þyrfti að standa þar í vosklæðum innan dyra.



Herra forseti. Það eru aðeins fáein orð út af einu atriði í ræðu hv. þm. A-Sk. Hann sagði, að löggjöfin um íbúðarbyggingar frá 1946 væri enn í gildi, þótt 3. kafla laganna væri frestað um skeið, og skildist manni, að hægt ætti að vera að leysa húsnæðisvandamál bæjanna með því að hagnýta ákvæði þessara laga um verkamannabústaði, og gerði því ekki til, þótt framkvæmd þessa umrædda kafla væri enn frestað. Nú veit hv. þm. vel, að fjárskortur hefur hamlað starfsemi byggingarsjóðs verkamanna. Einmitt þess vegna höfum við þm. Alþfl. flutt frv. á þskj. 128 um sérstaka fjáröflun til þessa byggingarsjóðs. Fyrst hv. þm. vekur sérstaka athygli á, að mikið megi gera á grundvelli ákvæðanna um verkamannabústaði, þá ætti að mega búast við, að hann og hans flokkur vildu stuðla að framgangi frv. á þskj. 128, því að það má hv. þm. vita, að verulegt átak verður ekki gert á grundvelli þessara ákvæða, nema sérstakar ráðstafanir verði gerðar til þess að stórauka fé byggingarsjóðs verkamanna. Ég vildi mega beina þeirri fyrirspurn til hv. frsm, meiri hl. n., hvort þessi rök hans gegn frv. því, sem hér er til umr., megi skilja á þann hátt, að hann og hans flokkur sé reiðubúinn að fylgja frv. okkar Alþýðuflokksmanna um útvegun fjár í byggingarsjóð verkamanna? Sé hv. þm. þeirrar skoðunar, að frekar eigi að fara að leið til þess að bæta úr hinu geigvænlega húsnæðisleysi, þá skilst mér, að hann hljóti að fylgja frv. okkar á þskj. 128. Hins vegar hefur lítið borið á liðsinni hans hv. flokksbróður í fjhn. við frv. okkar. Aftur á móti hefur minni hl. n. skilað áliti og leggur þar til, að frv. verði samþ. Ég get nú ekki séð, hvernig hægt er að gera hvort tveggja í senn, að andmæla því frv., sem hér er um að ræða, vegna þess, að hægt sé að leysa húsnæðisvandamálið með því að byggja verkamannabústaði, og vera líka andvígur því, að hægt sé að framkvæma ákvæði gildandi laga um verkamannabústaði, en það verður ekki gert nema því aðeins að tryggt sé fé til framkvæmda, en í frv. á þskj. 128 höfum við einmitt bent á handhæga leið til útvegunar á fé í þessu skyni. Ég vildi óska þess, að það mætti skilja ummæli hv. þm. A-Sk. þannig, að hann og kannske fleiri úr hans flokki séu fylgjandi þessu frv. okkar Alþýðuflokksmanna. Ef það er aftur á móti ekki svo, þá verð ég að segja, að ræða hans er sömu tegundar og blaðaskrif Tímans um húsnæðismál fyrir kosningarnar í vetur.



Herra forseti. Enda þótt ég telji þessa till. gallaða og of takmarkaða og að ganga beri lengra í þessu efni, að athuga um afnám fjárfestingarleyfa til byggingarframkvæmda á smærri íbúðum almennt og ekki aðeins gagnvart þeim, sem byggja fyrir sjálfa sig, þá ætla ég samt sem áður, þó að ég telji nokkra annmarka á till., að vera með henni og segi já.



Þetta mál er allt í athugun hjá ríkisstj., sem ég treysti mjög vel til þess að ráða á viturlegan hátt og sanngjarnan fram úr því. Og tel ég ekki, að ríkisstj. þurfi neina aðstoð á þessu stigi málsins í þessu efni, og segi ég því eindregið nei.



Með tilvísun til grg. hæstv. atvmrh. segi ég nei. Brtt. 669,1 (ný 1. gr.) samþ. með 18:17 atkv., að viðhöfðu nafnakalli, og sögðu já: FJ, ÓB, GÞG, IngJ, JóhH, JPálm JS, JR, KS, ÓTh, PO, SÁ, StJSt, StSt, ÁÁ, BÓ, EmJ, SB. nei: EystJ, GG, HÁ, HelgJ, JG, JÁ, JörB, MK, PÞ, SG, SkG, StgrSt, ÁkJ, ÁB, ÁS, BÁ, EOl. Brtt. 566,2 felld með 27:6 atkv., að viðhöfðu nafnakalli, og sögðu já: EOl, JÁ, MK, SG, ÁkJ, ÁS. nei: BÓ, EmJ, EystJ, FJ, GG, ÓB, GÞG, HÁ, HelgJ, IngJ, JóhH, JG, JS, JörB, KS, ÓTh, PÞ, PO, SÁ, SkG, StJSt, StSt, StgrSt, ÁA, ÁB, BÁ, SB. JPálm, JR greiddu ekki atkv. Brtt. 544,1 (ný gr., verður 2. gr.) samþ. með 17:13 atkv., að viðhöfðu nafnakalli, og sögðu já: EOl, EystJ, GG HÁ HelgJ, JG JÁ JörB, MK, PÞ, SG, SkG, StgrSt, ÁkJ, ÁB, ÁS, BÁ. nei: BÓ, ÓB, IngJ, JóhH, JS, JR, KS, ÓTh, PO, SÁ, StSt, ÁÁ, SB. EmJ, GÞG, JPálm, StJSt greiddu ekki atkv. 1 þm. (FJ) fjarstaddur. Brtt. 669,2 felld með 17:17 atkv. - 544,2 (ný 2. gr., verður 3. gr.) samþ. með 17:11 atkv. - 544,3,a felld með 18:17 atkv., að viðhöfðu nafnakalli og sögðu já: ÁB, ÁS, BÁ, EOl, EystJ, GG, HÁ, HelgJ, JG, JÁ, JörB, MK, PÞ, SG, SkG, StgrSt, ÁkJ. nei: ÁÁ, BÓ, EmJ, FJ, ÓB, GÞG, IngJ, JóhH, JPálm, JS, JR, KS, ÓTh, PO, SÁ, StJSt, StSt. SB. Við nafnakallið gerði grein fyrir atkv.:



Ég hef flutt hér á Alþ. ásamt hv. þingmönnum Alþfl. brtt. á þskj. 669 við þessa sömu gr., sem fer í aðra átt, en þessi brtt., sem nú er borin upp, og hlýt ég þess vegna að vera á móti þessari brtt., sem hér er til atkv., og segi því nei. Brtt. 544,3:b felld með 18:17 atkv., að viðhöfðu nafnakalli, og sögðu já: JG, JÁ, JörB, MK, PÞ, SG, SkG, StgrSt, ÁkJ, ÁB, ÁS, BÁ, EOl, EystJ, GG, HÁ, HelgJ. nei: IngJ, JóhH, JPálm, JS, JR, KS, ÓTh, PO, SÁ, StJSt, StSt, ÁÁ, BÓ, EmJ, FJ, ÓB, GÞG, SB. Brtt. 649,1 felld með 19:7 atkv. - 544,3.c felld með 17:14 atkv. - 649,2 felld með 23:7 atkv., að viðhöfðu nafnakalli, og sögðu já: MK, SG, ÁkJ, ÁS, BÁ, EOl JÁ. nei: KS, ÓTh, PÞ, PO, SÁ, SkG, StJSt, StSt, StgrSt, ÁÁ, ÁB, BÓ, EmJ, EystJ, FJ, ÓB, GÞG, IngJ, JóhH, JPálm, JS, JR, SB. GG, HÁ, HelgJ, JG, JörB greiddu ekki atkv. 1 þm. gerði svofellda grein fyrir atkv. sínu:



Eins og þetta er orðað, getur það varla staðizt, að þetta komi þarna aftan við liðinn. Meðal annars þess vegna segi ég nei. Brtt. 544,3.d-e felld með 20:11 atkv., að viðhöfðu nafnakalli, og sögðu já: EystJ, GG, HÁ, HelgJ, JG, JörB, PÞ, SkG, StgrSt, ÁB, BÁ. nei: EOl, EmJ, FJ, ÓB, GÞG, IngJ, JóhH, JPálm, JS, JÁ, JR, KS, ÓTh, PO, SÁ, StJSt, StSt, ÁÁ, BÓ, SB. MK, SG, ÁkJ, ÁS greiddu ekki atkv. Brtt. 544,3.f (ný gr., verður 4. gr.) samþ. með 18:12 atkv., að viðhöfðu nafnakalli, og sögðu já: JG, JörB, MK, PÞ, SG, SkG, StJSt, StgrSt, ÁB, BÁ, EOl, EmJ, EystJ, FJ, GG, GÞG, HÁ, HelgJ. nei: IngJ, JóhH, JPálm, JR, KS, ÓTh, PO, SÁ, StSt, BÓ, ÓB, SB. JS, JÁ, ÁkJ, ÁÁ, ÁS greiddu ekki atkv. Brtt. 544,3.g tekin aftur. - 544,3.h (ný gr., verður 5. gr.) samþ. með 18:13 atkv., að viðhöfðu nafnakalli, og sögðu já: GG, HÁ, HelgJ, JG, JPálm, JÁ, JörB, MK, PÞ, SG, SkG, StgrSt, ÁkJ, ÁB, ÁS, BÁ, EOl, EystJ. nei: FJ, ÓB, IngJ, JóhH, JR, KS, ÓTh, StJSt, StSt, ÁÁ, BÓ, EmJ, SB. GÞG, JS, PO, SÁ greiddu ekki atkv. Brtt. 544,3.i felld með 14:13 atkv., að viðhöfðu nafnakalli, og sögðu já: GG, HÁ, HelgJ, JG, JörB, MK, PÞ, SkG, StgrSt, ÁkJ, ÁB, BÁ, EystJ. nei: FJ, IngJ, JóhH, JPálm, JS, JR, KS, ÓTh, PO, SÁ, StSt, BÓ, EOl, SB. ÓB, GÞG, JÁ, SG, StJSt, ÁÁ, ÁS, EmJ greiddu ekki atkv. Brtt. 544,4 felld með 18:17 atkv., að viðhöfðu nafnakalli og sögðu já: MK, PÞ, SG, SkG, StgrSt, ÁkJ, ÁB, ÁS, BÁ, EOl, EystJ, GG, HÁ, HelgJ, JG, JÁ JörB. nei: KS, ÓTh, PO, SÁ, StJSt, StSt, ÁÁ, BÓ, EmJ, FJ, ÓB, GÞG, IngJ, JóhH, JPálm, JS, JR, SB. Brtt. 669,3 (ný gr., verður 6. gr.) samþ. með 18:17 atkv., að viðhöfðu nafnakalli, og sögðu já: FJ, ÓB, GÞG, IngJ, JóhH, JPálm, JS, JR, KS, ÓTh, PO, SÁ, StJSt, StSt, ÁÁ, BÓ, EmJ, SB. nei: GG, HÁ, HelgJ, JG, JÁ, JörB, MK, PÞ, SG, SkG, StgrSt, ÁkJ, ÁB, ÁS, BÁ, EOl, EystJ. Brtt. 650 þar með fallin. - 669,4 (4.–5. gr. falli niður) samþ. með 17:5 atkv. - 544,5 (6. gr. falli niður) samþ. með 17:9 atkv. - 669,5 þar með fallin. - 669,6 (7.–12. gr. falli niður) samþ. með 20 shlj. atkv. - 554,6–9 komu því ekki til atkv. 13. gr. (verður 7. gr.) samþ. með 27 shlj. atkv. Fyrirsögn samþ. án atkvgr. Frv. vísað til 3. umr. með 22 shlj. atkv.